**”Chemarea străbunilor”**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

”Chemarea străbunilor”

Săriți străbuni, că ne-au pălit dușmanii,

golanii ne-au pus piciorul pe grumaz,

ne fură totul mai lacomi ca guzganii

vor să ne ia și firele de praz!

Ne iau pădurea, ne lasă dealuri chele,

cară din țară cu trenul, cu vaporul,

taie pădurea cu drujba, cu toporul,

ne lasă țara, goală pân-la piele!

Săriți străbuni, de-acolo din morminte,

săriți că noi, nu suntem azi în stare

să ne-apărăm meleagurile sfinte,

suntem bolnavi cu toții de trădare!

Tăcem complici la jaful general,

nu mai avem în țară procurori,

de ochii lumii doar mai avem hotar,

azi suntem conduși de trădători!

Săriți străbuni de țară și norod,

alungați din țară atâta făr-delege,

puneți trădătorii sus, pe eșafod,

că doar așa, poate vor înțelege!

Băgați-le la hoți frica în oase,

îngroziți aceste haite de șacali

ce și-au votat statut de speciali,

noi suntem lași, că noi ieșim din case,

să ținem mâna-ntinsă, nu mâinile pe pari!

Săriți străbuni cu-a voastră vitejie,

să alungați aceste haimanale

care trădează străbuna noastră glie,

că noi de mult nu mai suntem în stare!

Săriți că ne-au vândut cu totul la străini,

apoi i-au obligat pe voi să vă renege,

precum Pillat ei s-au spălat pe mâini

și azi în țară, fărădelegea-i lege!

Săriți străbuni, de-acolo din morminte,

săriți că noi, nu suntem în stare

să ne-apărăm meleagurile sfinte,

suntem bolnavi cu toții de trădare!

Au făcut pact cu păpușarii lumii

să ducă neamul nostru la pierzare,

ca alt popor, mai migrator ca hunii

să locuiască aici, între hotare!

Săriți străbuni, vedeți ce-a mai rămas

din colțul vostru strămoșesc de Rai,

noi vom pieri românii, ”pas cu pas”

că ne conduc străini de neam și grai!